क्या आपका बैंक खाता आधार नंबर से लिंक है? ऑनलाइन चेक करें स्टेटस - स्टेप बाय स्टेप गाइड  
31 दिसंबर 2017 तक बैंक खातों से आधार लिंक होना जरूरी है
यूआईडीआई ने अपनी वेबसाइट पर यह लिंकेज चेक करने की सुविधा दी है
खबर में पढ़ें स्टेप बाय स्टेप गाइड
क्या आपने अपना बैंक खाता आधार नंबर से लिंक कर लिया है? अपने केवाईसी (KYC) को अपडेट करना जरूरी है. 1 जून 2017 को सरकार द्वारा जारी निर्देश के मुताबिक 31 दिसंबर 2017 तक आपको हर हर हाल में अपने बैंक खाते से आधार संख्या को जोड़ लेना है. यदि आप ऐसा कर चुके हैं लेकिन किसी प्रकार की दुविधा में हैं तो आप UIDAI की ऑनलाइन फैसिलिटी का इस्तेमाल कर आसानी से पता लगा सकते हैं कि खाते से आधार जुड़ा कि नहीं. यूआईडीआई ने अपनी वेबसाइट पर यह सुविधा प्रदान की है. आइए जानें कैसे पता कर सकते हैं कि खाते से आधार लिंक हुआ कि नहीं... 
UIDAI की वेबसाइट पर जाइए- https://uidai.gov.in/वेबसाइट पर  "Aadhaar Services" टैब के नीचे "Check Aadhaar & Bank Account Linking Status" लिंक को क्लिक करें 
अब यहां अपना आधार नंबर डालिए. सिक्योरिटी कोड में दिख रहे कोड को टाइप करें और send OTP का बटन दबाइएआपके रजिस्टर्ड मोबाइल पर OTP आ जाएगा. इसे Enter OTP में टाइप करके log In पर क्लिक करें 

 यदि आधार से आपका खाता लिंक हो चुका होगा तो यह आपको दिखाएगा- Congratulations, Your Bank Aadhaar Mapping has been done. इसके साथ ही आपके बैंक का नाम और लिंक किए जाने की तारीख लिखी होगी
 


वैसे बता दें कि यदि आपने एक से अधिक खातों से आधार लिंक किया है तो यह आपको सभी खातों की डीटेल नहीं दिखाएगा बल्कि केवल एक ही खाते की डीटेल दिखाएगा. यह वह खाता होगा जोकि लास्ट में आधार से अपडेट किया गया होगा.